cyanic-selkie/wikianc huggingface dataset:
ประเทศบราซิลในโอลิมปิกฤดูหนาว 2022
ประเทศบราซิล จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติบราซิลเป็นตัวแทนประเทศบราซิลในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
กัวเตมาลาซิตี
กัวเตมาลาซิตี (Ciudad de Guatemala) ในท้องถิ่นเรียกว่า "กัวเตมาลา" (Guatemala) หรือ "กัวเต" (Guate) เป็นเมืองหลวงและเมืองที่ใหญ่ที่สุดของประเทศกัวเตมาลา และยังเป็นเป็นเมืองที่ใหญ่ที่สุดในอเมริกากลางด้วย
สรารัตน์ แซ่จิ๋ว
สรารัตน์ แซ่จิ๋ว ชื่อเล่น แอนนี่  เกิดเมื่อวันที่ 3 กุมภาพันธ์ พ.ศ. 2537 เป็นคนจากจังหวัด ราชบุรี เริ่มเข้าวงการ จากการเลียนแบบทำท่าลิปซิงค์ตุ๊กกี้ ชิงร้อยชิงล้าน ฉายา แอนนี่ 4 ปี 700
ละคร/ซิทคอม/ชีรีส์
= ภาพยนตร์ =
อาด็อล์ฟ โลส
อาด็อล์ฟ ฟรันทซ์ คาร์ล วิคทอร์ มารีอา โลส (Adolf Franz Karl Viktor Maria Loos; 10 ธันวาคม ค.ศ. 1870 – 23 สิงหาคม ค.ศ. 1933) เป็นสถาปนิกชาวออสเตรียและเช็ก เขามีอิทธิพลต่อวงการสถาปัตยกรรมสมัยใหม่ของยุโรป บทความของเขาที่ชื่อ Ornament and Crime ที่เขาปฏิเสธศิลปะหรูหราแบบเวียนนาซีเซสชันหรือนวศิลป์ในแบบออสเตรีย ในหลายบทความเขาสนับสนุนตัวบททฤษฎีที่คิดอย่างรอบคอบและการวิจารณ์ในเรื่องสมัยใหม่นิยมของสถาปัตยกรรม
อ้างอิง
1870 1933
จีโกว
เจ้าแม่จีโกว (紫姑; พินอิน: Zigu goddess Zigu) เป็นเทวนารีนักพรตตามความเชื่อของจีนและศาสนาเต๋า พระนางเป็นเทวนารีนักพรตผู้รักษาห้องสุขา ในคติของความเชื่อของจีนและศาสนาเต๋า คติการบูชาของเทวนารีองค์นี้มีต้นกำเนิดในภูมิภาคมณฑลชานซีและแพร่กระจายไปทั่วประเทศจีนในสมัยราชวงศ์ถัง
ตามความเชื่อของจีน กระแสหลัก นางคือคือพระสนมชีของจักรพรรดิฮั่นเกาจู่และพระมารดาขององค์ชายหลิว หรูอี้ ในสมัยราชวงศ์ฮั่น ซึ่งถูกพระนางหลี่ฮองเฮาทรมานและฆาตกรรมให้เป็นมนุษย์หมู หรือ หมูคนในห้องน้ำในวันเทศกาลโคมไฟ
เรื่องราวบันทึกแรกสุดของเจ้าแม่จีโกว อยู่ในบันทึกบทเล่มห้าของ "หลี่หยวน" (Yiyuan) ซึ่งบันทึกโดย หลิวจิ้งซู่ (Liu Jingshu) หรือ หลิวซ่ง (Liu Song) แห่งยุคราชวงศ์เหนือ-ใต้
ในตำนานท้องถิ่นอื่น ๆ กล่าวว่าชื่อจริงของนางคือ เหอหมิงฮุ่ย (He Mingmei) ในรัชสมัยของบูเช็กเทียน และนางได้ถูกเอกภริยาของของสามีเธอฆาตกรรมในห้องน้ำด้วยความริษยาในวันเทศกาลโคมไฟ ด้วยคุณงามความดีและกุศลที่นางได้ประกอบไว้ทำให้เง็กเซียนฮ่องเต้ทรงเมตตาสถาปนาเป็นเทพีผู้รักษาห้องสุขา
พิธีกรรม
ในความเชื่อของจีนนิยมบูชาเทพประจำบ้านหกองค์ โดยมีสองประเภทที่โดดเด่นที่สุดของคติเหล่านี้คือ "เทพเจ้าแห่งประตู" และ "เทพผู้รักษาห้องสุขา" โดยเทพผู้รักษาห้องสุขาได้รับการบูชาตั้งแต่สมัยยุคราชวงศ์เหนือ-ใต้ และเป็นที่นิยมสักการะบูชาคู่กับเทพเจ้าแห่งประตูเป็นอย่างมากในสมัยราชวงศ์ถังและราชวงศ์ซ่ง
ในฐานะเทพผู้รักษาห้องสุขา เจ้าแม่จีโกว และ เจ้าแม่หยุนเซียวมักเป็นที่นิยมสักการะบูชาพิเศษ บรรดาสตรีจีนนิยมบูชาเทพนารีทั้งสองในรูปของตุ๊กตาที่ประดิษฐ์เองในวันเทศกาลโคมไฟ (คือวันที่สิบห้าของเดือนแรกตามปฏิทินจีนของทุกปี)
อันดับหญ้า
อนุกรมวิธาน
ระบบ APG III (2009) จัดให้อันดับนี้อยู่ในกลุ่มคอมเมลินิด (commelinids) และยอมรับเพียง 16 วงศ์ ดังนี้: • Anarthriaceae
• Bromeliaceae
• Cyperaceae
• Ecdeiocoleaceae
• Eriocaulaceae
• Joinvilleaceae
• Mayacaceae
• Poaceae
• Rapateaceae
• Restionaceae (รวม Centrolepidaceae)
• Thurniaceae
• Typhaceae
• Xyridaceae รบบที่ใช้สัณฐานวิทยาเป็นหลัก จะแบ่งพืชในอันดับนี้ ออกเป็นหลายอันดับคือ Bromeliales Cyperales, Hydatellales Juncales Restionales และ Typhales
ประเทศฟิลิปปินส์ในซีเกมส์
ประเทศฟิลิปปินส์ในซีเกมส์ เข้าร่วมการแข่งขันกีฬาซีเกมส์ครั้งแรกในซีเกมส์ 1977 ที่กัวลาลัมเปอร์ ประเทศมาเลเซีย ได้รับเหรียญรางวัลทั้งหมดจากการแข่งขันกีฬาซีเกมส์ 1,069 เหรียญทอง 1,193 เหรียญเงิน และ 1,477 เหรียญทองแดง รวม 3,793 เหรียญ
นัม อู-ฮย็อน
นัม อู-ฮย็อน (ฮันกึล: 남우현; ฮันจา: 南優鉉; โรมัน: Nam Woo-hyun) เกิดเมื่อวันที่ 8 กุมภาพันธ์ พ.ศ. 2534 นักร้องและนักแสดงชาวเกาหลีใต้ ซึ่งคนทั่วไปรู้จักเขาในชื่อ อู-ฮย็อน นักร้องเสียงหลักของInfinite วงบอยแบนด์สัญชาติเกาหลีใต้ สังกัด Woollim Entertainment
ประวัติ
นัม อู-ฮย็อน เกิดและเติบโตที่โซล ประเทศเกาหลีใต้ เขาได้รับศึกษาที่ Dong-ah Institute of Media and Arts วิชาเอกดนตรีประยุกต์ เขามีพี่ชาย 1 คน ชื่อ นัม บูฮยอน เป็นเจ้าของกิจการร้านบาร์บีคิว ร้าน ' 먹&삼 생고기집 '
ในการสัมภาษณ์กับ 10Asia อู-ฮย็อนเปิดเผยว่า เดิมทีเขามีแรงบันดาลใจที่จะเป็นนักฟุตบอล แต่ในที่สุดเขาได้ตระหนักถึงความฝันที่จะเป็นนักร้องเมื่อเขาอยู่มัธยม และได้มาออดิชั่นกับค่ายอุลลิม เขาผ่านการแข่งขันด้วยเพลง Lately ของ Stevie Wonder
เป็นที่รู้กันในเรื่องแฟนเซอร์วิสของเขา ครั้งหนึ่งเขาซื้อแหวนและดอกไม้เป็นจำนวนเงิน 3,000,000 วอน เพื่อเป็นของขวัญให้แก่แฟนคลับของเขาในคอนเสิร์ต INFINITE's 2013 world tour, One Great Step
อินฟินิท
นัมอู-ฮย็อนเดบิวต์เมื่อปี 2010 ในฐานะนักร้องหลักของวงอินฟินิท
ทูฮาร์ต
เมื่อวันที่ 20 กุมภาพันธ์ 2014 บริษัท SM Entertainment ได้ปล่อยทีเซอร์อย่างเป็นทางการของ Toheart ซึ่งเป็นคู่ดูโอ้ ประกอบด้วย นัมอู-ฮย็อน และ คีย์ สมาชิกวง ชายนี่
Solo Debut
วันที่ 8 พฤษภาคม 2016 บริษัท Woolliment ปล่อย Official MV "끄덕끄덕"
FC Men
นัมอู-ฮย็อนเป็นกองหน้าให้กับทีมฟุตบอลไอดอล FC Men เขาได้รับเลือกให้เป็นหนึ่งในสมาชิกเมื่อต้นปี 2015 และได้เข้าร่วมการแข่งขันฟุตบอลการกุศล ระหว่าง FC MEN - JEJU UNITED เป็นครั้งแรก ในวันที่ 17 พฤษภาคม 2015
อูร์เมตัน
อูร์เมตัน (Урметан) เป็นหมู่บ้านและจาโมอัต (เทศบาล) ในเขตอัยนี แคว้นซุฆด์ ทางภาคตะวันตกเฉียงเหนือของประเทศทาจิกิสถาน ตัวจาโมอัตมีประชากรรวม 18,016 คน (2015) ประกอบด้วย 7 หมู่บ้าน ได้แก่ อูร์เมตัน (ที่ตั้ง), มัดม์, เรวัด, วาชัน, เวชกันด์, โวตา และโยโวน
หมู่บ้านอูร์เมตันตั้งอยู่บนทางหลวงสาย RB12 ระหว่างอัยนีถึงปันจาเค็นต์
ชีววิทยาของเซลล์
ความรู้เกี่ยวกับองค์ประกอบของเซลล์และการทำงานของเซลล์เป็นพื้นฐานของวิทยาศาสตร์ชีวภาพทุกสาขา ความเหมือนและความแตกต่างระหว่างเซลล์แต่ละชนิดมีความสำคัญในด้านชีววิทยาของเซลล์และอณูชีววิทยา การศึกษาชีววิทยาเซลล์นั้นมีความเกี่ยวข้องกับพันธุศาสตร์ ชีวเคมี อณูชีววิทยา และชีววิทยาของการเจริญ
แกรนด์ดัชเชสมาเรีย เตเรซาแห่งลักเซมเบิร์ก
แกรนด์ดัชเชสมาเรีย เตเรซาแห่งลักเซมเบิร์ก (พระนามเดิม มาเรีย เตเรซา เมสเตร อี บาติสตา-ฟายา: ประสูติ 22 มีนาคม พ.ศ. 2499) เป็นแกรนด์ดัชเชส พระวรชายา พระองค์ปัจจุบันแห่งลักเซมเบิร์ก พระมเหสีในแกรนด์ดยุกอ็องรีแห่งลักเซมเบิร์ก
ช่วงต้นพระชนม์ชีพและการศึกษา
แกรนด์ดัชเชสมาเรีย เตเรซาแห่งลักเซมเบิร์ก พระราชสมภพในมาเรียนเนา กรุงอาบานา ประเทศคิวบา ทรงเป็นบุตรีของนายโคเซ อันโตเนียว เมสเตร อี บาติสตา-ฟายา กับนางมาเรีย เตราซา อี บาติสตา-ฟายา เด เมสเตร  ทั้งคู่มาจากครอบครัวชนชั้นกระฎุมพี ผู้มีเชื้อสายสเปน
ในเดือนตุลาคม พ.ศ. 2502 เมื่อเกิดการปฏิวัติคิวบา มาเรีย เตเรซาได้ออกจากคิวบาพร้อมกับพ่อแม่ของเธอ ครอบครัวได้ตั้งถิ่นฐานที่ นิวยอร์ก ประเทศสหรัฐอเมริกา ที่ซึ่งได้ศึกษาในวัยเยาว์ที่โรงเรียนแมรีเมานต์ จากพ.ศ. 2504 ได้ศึกษาที่ Lycée Français ในวัยเด็กพระองค์ได้เข้าฝึกบัลเล่ต์และร้องเพลง ได้ฝึกเล่นสกี สเก็ตน้ำแข็งและกีฬาทางน้ำ พระองค์ได้อาศัยที่ นิวยอร์ก,แซนเทนเดอร์ สเปนและกรุงเจนีวา
ในพ.ศ. 2523 ทรงสำเร็จการศึกษาจากมหาวิทยาลัยเจนีวา สายรัฐศาสตร์ นางสาวเมสตร์ได้พบกับเจ้าชายอ็องรีที่มหาวิทยาลัยนั้น และได้เรียนวิชาต่างๆร่วมกัน
อภิเษกสมรสและพระราชวงศ์
มาเรีย เทรเซา เมสตร์ได้อภิเษกสมรสกับเจ้าชายอ็องรีแห่งลักเซมเบิร์กในวันที่ 4 กุมภาพันธ์/14 กุมภาพันธ์ พ.ศ. 2524 ทั้งคู่มีพระราชโอรส-ธิดารวม 5 พระองค์ ได้แก่
และพระนัดดา 5 พระองค์ ได้แก่
กีฬาสเกตความเร็วในโอลิมปิกเยาวชนฤดูหนาว 2016
กีฬาสเกตความเร็วในโอลิมปิกเยาวชนฤดูหนาว 2016 เป็นการแข่งขันกีฬาสเกตความเร็วที่จัดขึ้นในเมืองลิลเลฮัมเมร์ ประเทศนอร์เวย์ กำหนดแข่งขันระหว่างวันที่ 13-19 กุมภาพันธ์ ค.ศ.2016 โดยได้จัดขึ้นที่ Hamar Olympic Hall
ซึ่งการแข่งขันกีฬาสเกตความเร็วครั้งนี้มีการแข่งขันทั้งหมด 7 รายการ คือ ประเภททีมชาย 3 รายการ และประเภททีมหญิง 3 รายการ รายการผสม 1 รายการ โดยจะมีนักกีฬาเข้าร่วมแข่งขัน 56 คน จาก 20 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 7 รายการ
ปานามาซิตี
ปานามาซิตี (Panama City) หรือ ซิวดัดเดปานามา (Ciudad de Panamá) เป็นเมืองหลวงของประเทศปานามา ตั้งอยู่ทางฝั่งมหาสมุทรแปซิฟิก ปากทางเข้าคลองปานามา ที่พิกัดภูมิศาสตร์ 8.96667°N, -79.53333°W
กีฬาเซปักตะกร้อในซีเกมส์ 2017
เซปักตะกร้อ ในมหกรรมกีฬา ซีเกมส์ 2017 จะจัดขึ้นที่สนามกีฬาในร่มติติวังซา, กัวลาลัมเปอร์ ตั้งแต่วันที่ 16 ถึง 29 สิงหาคม 2560.
ชินลง ซึ่งได้มีการแนะนำใน ซีเกมส์ 2013 ในเมียนมาร์เป็นหมวดหมู่ภายใต้กีฬาของเซปักตะกร้อที่ซีเกมส์ 2017. กีฬาชินลง 4 ประเภทเท่านั้นจะเข้าร่วมโดยผู้ชายจะมีการจัดแข่งขันขึ้น.
ตารางการแข่งขัน
ด้านล่างนี้คือตารางการแข่งขันสำหรับการแข่งขันเซปักตะกร้อ:
ไทมีน
สำหรับวิตามินที่ชื่อสะกดคล้ายกัน ดูที่ ไทอะมีน
ไทมีน (Thymine) เป็นเบสชนิดหนึ่ง มักพบได้ในกรดนิวคลีอิก ตัวย่อ T ซึ่งในกรดนิวคลีอิกที่เป็นสายคู่พบว่าไทมีนจะจับคู่กับเบส อะดีนีน (A)
ไก่ขอทาน
ไก่ขอทาน หรือ เจี้ยวฮว่าจี เป็นอาหารจีนชนิดหนึ่งประเภทไก่ยัดไส้ ถูกห่อหุ้มด้วยดินเหนียวและใบบัว(หรือจะใช้ใบตองหรือใบไผ่แทนก็ได้) และอบอย่างช้าโดยใช้ไฟอ่อน ๆ การตระเตรียมส่วนเดียวอาจใช้เวลานานถึงหกชั่วโมง แม้ว่าอาหารจานนี้จะถูกปรุงด้วยดินเหนียวแบบดั้งเดิม แต่สูตรอาหารก็ถูกวิวัฒนาการขึ้น เพื่อความสะดวกและความปลอดภัย ซึ่งมักจะอบด้วยแป้งโด ถุงอบความร้อน หม้ออบเซรามิก หรือเตาอบลมร้อน
ต้นกำเนิด
ไก่ขอทานเป็นอาหารยอดนิยมมากในประเทศจีน โดยมีหลายภูมิภาคที่อ้างว่ามาจากของตนเอง ผู้เชี่ยวชาญส่วนใหญ่ยอมรับว่าอาหารนี้มีต้นกำเนิดจากหางโจว
ดารัณ ฐิตะกวิน
ดารัณ ฐิตะกวิน หรือชื่อเดิมว่า รุ้งทอง ร่วมทอง เกิด 6 สิงหาคม พ.ศ. 2513 นักแสดงและพิธีกรชาวไทย
ประวัติ
ดารัณ ฐิตะกวิน หรือชื่อเดิม รุ้งทอง ร่วมทอง เกิดเมื่อ 6 สิงหาคม พ.ศ. 2513 จบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ เข้าสู่วงการจากการประกวดสาวแพรว จากนั้นจึงรับงานโฆษณา พิธีกร กับแสดงละครตั้งแต่ปี 2534 จนถึงปัจจุบัน ควบคู่กับการเปิดกิจการส่วนตัวเป็นร้านดอกไม้ และร้านอาหาร
แคทะเล
แคทะเล เป็นไม้ยืนต้นในวงศ์ Bignoniaceae เปลือกแตกเป็นร่องเล็ก ใบเป็นใบประกอบแบบขนนก ผิวใบเรียบ ใบมัน ใบอ่อนออกสีเขียวอมแดง แก่แล้วเป็นสีเขียว ดอกเป็นดอกช่อ บานไม่พร้อมกัน ช่อดอกสั้น ดอกเป็นถ้วยปากแตรสีขาว ปลายกลีบดอกเป็นหยัก เกสรตัวผู้ 4 อัน ยาวไม่เท่ากัน ออกดอกตลอดปี ผลเดี่ยว ยาว ค่อนข้างแบน เมื่ออ่อนสีเขียวอมม่วง แก่เป็นสีน้ำตาลอมดำ แตกเป็น 2 ซีก ภายในมีเมล็ดมาก
การใช้ประโยชน์
ใบใช้ทำยาพอกแผล บ้วนปาก เปลือกแก้ท้องอืด ท้องเฟ้อ เมล็ดแก้ปวดประสาท โรคชัก ดอกรับประทานได้ นำมาผัดหรือแกงส้ม
แหล่งข้อมูลอื่น
Dolichandrone Dolichandrone 猫尾树属
ฟุลเฮนซิโอ บาติสตา
ฟุลเฮนซิโอ บาติสตา อี ซัลดิบาร์ (Fulgencio Batista y Zaldívar, 16 มกราคม ค.ศ. 1901 – 6 สิงหาคม ค.ศ. 1973) เป็นประธานาธิบดีคิวบาอิงสหรัฐอเมริกา ผู้เผด็จการและผู้นำทางทหารผู้ดำรงตำแหน่งผู้นำคิวบาตั้งแต่ ค.ศ. 1940 ถึง 1944 และตั้งแต่ ค.ศ. 1952 ถึง 1959 ก่อนถูกโค่นล้มจากผลของการปฏิวัติคิวบา
เดิมบาติสตาขึ้นสู่อำนาจหลัง "การลุกฮือของเหล่าจ่าทหาร" ใน ค.ศ. 1933 ซึ่งโค่นล้มการปกครองแบบเอกาธิปไตยของเฮราร์โด มาชาโด จากนั้น บาติสตาแต่งตั้งตนเป็นผู้บัญชาการทหารสูงสุดด้วยยศพันเอก และควบคุมตำแหน่งประธานาธิบดีที่มีสมาชิกห้าคนได้อย่างเป็นผล เขารักษาการควบคุมนี้ผ่านประธานาธิบดีหุ่นเรื่อยมากระทั่ง ค.ศ. 1940 เมื่อตัวเขาเองได้รับเลือกเป็นประธานาธิบดีคิวบาบนเวทีประชานิยม จากนั้น ประกาศใช้รัฐธรรมนูญแห่งคิวบา ค.ศ. 1940 ซึ่งดูก้าวหน้าในขณะนั้น และดำรงตำแหน่งกระทั่ง ค.ศ. 1944 หลังหมดวาระ เขาได้ไปอาศัยในสหรัฐฮเมริกา โดยกลับมาคิวบาเพื่อลงชิงตำแหน่งประธานาธิบดีใน ค.ศ. 1952 เมื่อแน่ใจว่าตนจะแพ้การเลือกตั้ง เขาจึงนำการรัฐประหารก่อนการเลือกตั้ง
หลังครองอำนาจอีกครั้ง ในตอนนี้บาติสตาระงับรัฐธรรมนูญ ค.ศ. 1940 และเพิกถอนเสรีภาพทางการเมืองส่วนใหญ่ รวมทั้งสิทธิในนัดหยุดงานประท้วง เขาเข้าไปคบค้าสมาคมกับเจ้าของที่ดินที่มั่งคั่งที่สุดผู้เป็นเจ้าของไร่น้ำตาลขนาดใหญ่ที่สุด และเฝ้ามองเศรษฐกิจที่ซบเซาและเห็นช่องว่างระหว่างชาวคิวบารวยกับจนที่ขยายกว้างขึ้น รัฐบาลที่ฉ้อราษฎร์บังหลวงและกดขี่เพิ่มขึ้นของบาติสตานั้นเริ่มหาแสวงหาประโยชน์จากผลประโยชน์เชิงพาณิชย์ของคิวบา โดยการเจรจาความสัมพันธ์ผลประโยชน์สูงกับมาเฟียอเมริกา ผู้ควบคุมธุรกิจยาเสพติด การพนันและโสเภณีในกรุงฮาวานา และบรรษัทข้ามชาติอเมริกาขนาดใหญ่ที่ได้ลงทุนด้วยปริมาณเงินมหาศาลในคิวบา ในการปราบปรามความไม่พอใจที่เพิ่มขึ้นในหมู่ประชาชน ซึ่งแสดงออกผ่านการจลาจลนักศึกษาและการเดินขบวนต่อต้านบาติสตาตามลำดับ บาติสตาจัดการเซ็นเซอร์สื่อ ขณะที่ใช้ประโยชน์จากตำรวจลับต่อต้านคอมมิวนิสต์และอาวุธที่สหรัฐอเมริกาจัดหาให้เพื่อดำเนินความรุนแรง การทรมานและการประหารชีวิตสาธารณะเป็นวงกว้าง ซึ่งเป็นผลให้ชาวคิวบาเสียชีวิตมากถึง 20,000 คน เมื่อกระตุ้นให้เกิดการต่อต้านด้วยยุทธวิธีเหล่านี้ (ธันวาคม ค.ศ. 1956 – ธันวาคม ค.ศ. 1958) ขบวนการ 26 กรกฎาคมของฟิเดล กัสโตร และส่วนกบฏชาตินิยมอื่นนำการลุกฮือแบบกองโจรทั้งในเมืองและชนบทต่อรัฐบาลบาติสตาเป็นเวลาสองปี ซึ่งจบลงด้วยความพ่ายแพ้ของเขาโดยกบฏภายใต้การบัญชาการของเช เกบารา ณ ยุทธการที่เมืองซานตากลาราในวันขึ้นปีใหม่ของ ค.ศ. 1959 บาติสตาบินหลบหนีออกจากเกาะทันทีพร้อมกับทรัพย์สินส่วนตัวที่เขาสะสมไว้ไปยังสาธารณรัฐโดมินิกัน ที่ซึ่งผู้มีอิทธิพลและอดีตพันธมิตรทางทหาร ราฟาเอล ตรูฮิโย ถือครองอำนาจอยู่ ท้ายที่สุด บาติสตาลี้ภัยทางการเมืองไปยังโปรตุเกส ที่ซึ่งเขาอยู่อาศัยกระทั่งเสียชีวิตด้วยโรคหัวใจเมื่อวันที่ 6 สิงหาคม ค.ศ. 1973 ใกล้กับมาร์เบยา รัฐสเปน
แหล่งข้อมูลอื่น
19011973
อันตอนี เกาดี
แหล่งข้อมูลอื่น
1852 1926
จันทรุปราคา กรกฎาคม พ.ศ. 2561
จันทรุปราคาเต็มดวงเกิดขึ้นในวันที่ 28 กรกฎาคม พ.ศ. 2561 โดยดวงจันทร์เคลื่อนผ่านที่ศูนย์กลางของเงาของโลก ครั้งนี้จะเป็นครั้งแรกของปรากฏการณ์จันทรุปราคาศูนย์กลาง นับตั้งแต่วันที่ 15 มิถุนายน พ.ศ. 2554
เนื่องจากจันทรุปราคาครั้งนี้เกิดขึ้นใกล้กับจุดจุดไกลที่สุดของระนาบวงโคจร อุปราคาครั้งนี้จึงจะกลายเป็นจันทรุปราคาเต็มดวงครั้งที่ยาวนานที่สุดในศตวรรษที่ 21 ซึ่งคราสจะใช้เวลาประมาณ 103 นาที
อุปราคาครั้งนี้เป็นจันทรุปราคาเต็มดวงครั้งที่สองของปี 2561 โดยครั้งแรกเกิดขึ้นในเดือนมกราคม และอุปราคาครั้งนี้ยังจะเกิดขึ้นพร้อม ๆ กับปรากฏการณ์ดาวอังคารอยู่ในตำแหน่งตรงข้ามดวงอาทิตย์ที่สุด ซึ่งเป็นเรื่องบังเอิญที่จะเกิดขึ้นในทุก ๆ 25,000 ปี
การมองเห็น
จันทรุปราคานี้มองเห็นได้อย่างสมบูรณ์ในด้านตะวันออกของทวีปแอฟริกาและทวีปเอเชียกลาง เห็นในขณะดวงจันทร์กำลังขึ้นในทวีปอเมริกาใต้ ด้านตะวันตกของทวีปแอฟริกาและทวีปยุโรป และเห็นในขณะดวงจันทร์กำลังตกในทวีปเอเชียตะวันออกและทวีปออสเตรเลีย
เบื้องหลัง
จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด
ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง
รายชื่อแหล่งมรดกโลกในประเทศเกาหลีเหนือ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเกาหลีเหนือทั้งสิ้น 2 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศเกาหลีเหนือมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 5 แห่ง
สกานเดร์เบก
จเยร์จย์ คาสตริโอติ (Gjergj Kastrioti; Georgius Castriota; Giorgio Castriota; 1405 – 17 มกราคม 1468) หรือรู้จักทั่วไปในนาม สกานเดร์เบก (Skënderbeu ทับศัพท์เป็น Skanderbeg หรือ Skënderbej จาก اسکندر بگ; Scanderbeg) เป็นขุนนางแอลเบเนียยุคฟิวดัลและนายพลผู้นำการกบฏต่อจักรวรรดิออตโตมันในพื้นที่ที่ปัจจุบันคือแอลเบเนีย, มาซิโดเนียเหนือ, กรีซ, คอซอวอ, มอนเตเนโกร และ เซอร์เบีย
สกานเดร์เบกเป็นขุนนางในตระกูลคาสตริโอติ เมื่อยังเยาว์ได้ถูกส่งตัวเป็นตัวประกันไปยังราชสำนักออตโตมัน เขาได้รับการศึกษาที่นั่นและรับใช้สุลต่านแห่งออตโตมันเป็นเวลายี่สิบปี เขาไต่เต้ายศขึ้นมาจนได้เป็น sanjakbey (เจ้าครองนคร) แห่ง Sanjak of Dibra ในผี 1440 ต่อมาในปี 1443 ระหว่างยุทธการนีช เขาหลบหนีออกจากออตโตมันและแปรมาปกครองครูเยอและพื้นที่ใกล้เคียงที่กินพื้นที่จากแอลเบเนียกลางไปถึงซเฟติกราด และมอดริช ในปี 1444 ด้วยความสนับสนุนจากขุนนางในพื้นที่และคริสตจักรคาทอลิกในแอลเบเนีย คณะเจเนรัล (general council; generalis concilium) ของขุนนางแอลเบเนียได้จัดขึ้นในนครเลซเฮอใต้ปกครองเวนิส คณะเจเนรัลได้ประกาศตั้งสหพันธ์เลซเฮอซึ่งรวบรวมแคว้นเล็ก ๆ ในแอลเบเนียเข้าด้วยกันภายใต้การนำของสกานเดร์เบกเพียงผู้เดียว นี่ถือเป็นครั้งแรกที่แอลเบเนียส่วนใหญ่มีผู้นำร่วมคนเดียวกัน
ถึงแม้ว่าเขาจะมีความกล้าหาญในทางการรบ แต่เขาก็ยึดครองพื้นที่ให้ตนเองได้เป็นพื้นที่ขนาดเล็ก ๆ ในที่ปัจจุบันคือแอลเบเนียเหนือ ที่ซึ่งเขารบชนะเหนือออตโตมันแทบทุกครั้ง ทักษะทางการทหารของสกานเดนเบร์กเป็นอุปสรรคใหญ่ต่อการขยายอาณาเขตของออตโตมัน และคนจำนวนมากในยุโรปตะวันตกมองสกานเดนเบร์กว่าเป็นแบบอย่างของการต่อต้านมุสลิมโดยคริสต์ชน เป็นเวลา 25 ปี ในปี 1443 ถึง 1468 กองทัพขนาด 10,000 คน ของสกานเดนเบร์กได้กรีฑาทัพเข้าในอาณาเขตของออตโตมัน และชนะกองทัพที่มียุทโธปกรณ์เหนือกว่าอย่างมากของออตโตมัน ชัยชนะของสกานเดนเบร์กนี้เป็นที่ชื่นชมสืบมา
สกานเดนเบร์กลงชื่อตนเองทุกครั้งด้วยชื่อ Dominus Albaniae ("ขุนนางแห่งแอลเบเนีย") และไม่ปรากฏหลักฐานว่าเชาอ้างยศอื่นอีกในเอกสารที่พบในปัจจุบัน ในปี 1451 เขารับรองสถานะเอกราชทางนิตินัยของราชอาณาจักรเนเปิลส์เหนือแอลเบเนียผ่านทางสนธิสัญญากาเอตา ซึ่งทั้งสองรัฐลงนามว่าจถร่วมมือกันปกป้องกันและกัน กระนั้นในทางพฤตินัย สกานเดนเบร์กก็นังคงสถานะผู้นำคนเดียว ในปี 1460–61 เขาช่วยสนับสนุนการสงครามของเฟอร์ดินันด์ที่หนึ่งแห่งเนเปิลส์และนำการกรีฑาทัพต้านกองทัพของจอห์นที่สองแห่งลอร์เรนและบารอนคนอื่นที่สนับสนุนการทวงคืนราชบัลลังก์เนเปิลส์ให้กับจอห์น
ในปี 1463 เขาได้รับมอบตำแหน่งให้เป็นผู้นำทัพครูเสดของพระสันตะปาปาปิอุสที่สอง แต่ก็ไม่ได้เกิดการรบเนื่องจากพระสันตะปาปาสิ้นพระชนม์ไปก่อนที่จะรวบรวมกองทัพสำเร็จ สกานเดนเบร์กและกองทัพของชาวเวนิสสู้รบต้านออตโตมันในสงครามออตโตมัน-เวนิส (1463-1479) กระทั้งเขาเสียชีวิตในเดือนมกราคม 1468 ในช่วงสูงสุดของเขา เขาเป็นนักรบต้านออตโตมันที่แข็งแกร่งและแน่วแน่ที่สุดคนหนึ่ง ในศตวรรษที่ 19 สกานเดนเบร์กกลายมาเป็นบุคคลสำคัญในการตื่นตัวของชาติแอลเบเนีย และได้รับการเชิดชูอย่างมากในแอลเบเนียยุคใหม่
สโมสรฟุตบอลอิปสวิชทาวน์
สโมสรก่อตั้งในปี ค.ศ. 1878 แต่ยังไม่ได้เป็นสโมสรอาชีพจนถึงปี ค.ศ. 1936 ต่อมาได้รับเลือกให้เข้าร่วมฟุตบอลลีก ในปี ค.ศ. 1938 สนามเหย้าคือพอร์ตแมนโรด ในเมืองอิปสวิช เป็นสโมสรอาชีพเพียงทีมเดียวในซัฟฟอล์ก
วัดผาบ่องใต้
วัดผาบ่องใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน ปัจจุบันมีพระครูอนุกูลศีลสังวร	ดำรงตำแหน่งเจ้าอาวาส
แต่เดิมบ้านผาบ่องตั้งอยู่ทางทิศตะวันตกของเขื่อนน้ำล้น แต่ก่อนที่ตั้งเขื่อนน้ำล้นเป็นช่องผาเป็นทางลำน้ำ ชาวไทใหญ่เรียกช่องผาว่า หว่อง แล้วตั้งชื่อหมู่บ้านว่า บ้านผาบ่อง ภายหลังมีสามเณรผู้เฒ่าชาวรัฐฉานได้มาจำพรรษาอยู่ในถ้ำบนภูเขา มีอุบาสกนามว่า พะก่าหม่อง ได้เห็นท่านมาบิณฑบาตรเนื่องจากชราภาพมากแล้ว จึงบริจาคทรัพย์สร้างกุฏิให้ท่านที่เชิงเขา จนตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537 เมื่อ พ.ศ. 2530 วิหาร (จอง) หลังเก่าทรุดโทร เจ้าอาวาสและคณะศรัทธาจึงได้รื้อถอนและสร้างวิหารหลังใหม่ แล้วเสร็จเมื่อ พ.ศ. 2533 และได้อัญเชิญพระพุทธรูปศิลปะสุโขทัย ปางมารวิชัย ขนาดหน้าตัก 39 นิ้ว จากวัดปางหมู อำเภอเมืองแม่ฮ่องสอน จังหวัดแม่ฮ่องสอน มาประดิษฐานเป็นพระประธาน
ต่อมาเมื่อ พ.ศ. 2556 ได้บูรณะวิหารครั้งใหญ่ ครั้งนี้ได้หล่อพระพุทธรูปประธานองค์ใหม่ เป็นพระพุทธรูปศิลปะเชียงแสน (สิงห์ 1) ปางมารวิชัย ขนาดหน้าตัก 59 นิ้ว และได้หล่อพระพุทธรูปศิลปะอู่ทอง ปางมารวิชัย ขนาดหน้าตัก 39 นิ้ว ปัจจุบันวิหารจึงมีพระประธานอยู่ 3 องค์
วัดยังมีจองพาราที่แกะด้วยสังกะสีที่สวยสดงดงามอายุประมาณ 100 กว่าปี มีเจดีย์ศิลปะไทใหญ่ ตั้งอยู่บนถนนสาย 108 แม่ฮ่องสอน-เชียงใหม่
เคลแลน ลุตซ์
เคลแลน คริสโตเฟอร์ ลุตซ์ (Kellan Christopher Lutz) เกิดเมื่อวันที่ 15 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทเอมเมตต์ คัลเลน ในภาพยนตร์ปี 2008 เรื่อง แวมไพร์ ทไวไลท์ และภาคต่อ ก่อนหน้านั้นเขาเป็นนายแบบให้กับ Abercrombie & Fitch
ตำบลห้วยเกิ้ง
ห้วยเกิ้ง เป็นตำบลหนึ่งที่ตั้งอยู่ทางทิศตะวันตกเฉียงใต้ของอำเภอกุมภวาปี จังหวัดอุดรธานี องค์กรปกครองส่วนท้องถิ่นในพื้นที่ คือ เทศบาลตำบลห้วยเกิ้ง ครอบคลุมพื้นที่ตำบลห้วยเกิ้งทั้งตำบล
ประวัติ
ตำบลห้วยเกิ้งเป็นตำบลที่แยกมาจากตำบลตูมใต้ มีหมู่บ้าน 8 หมู่บ้าน องค์กรปกครองส่วนท้องถิ่นในปัจจุบันได้รับการยกระดับเป็นเทศบาลตำบลห้วยเกิ้ง มีชุมชนในเขตเทศบาล 8 ชุมชน
ที่ตั้งและอาณาเขต
ตำบลห้วยเกิ้งตั้งอยู่ทางทิศตะวันตกเฉียงใต้ของอำเภอกุมภวาปี มีระยะทางห่างจากที่ว่าการอำเภอกุมภวาปีประมาณ 14 กิโลเมตร มีเนื้อที่โดยประมาณ 10.47 ตารางกิโลเมตร มีอาณาเขตติดต่อ ดังนี้ (ติดกับพื้นที่ภายในจังหวัดอุดรธานีทุกทิศทาง)
หมู่บ้าน
ตำบลห้วยเกิ้งมีทั้งหมด 8 หมู่บ้าน ได้แก่
มหากาพย์กู้แผ่นดิน
มหากาพย์กู้แผ่นดิน เป็นหนังสือการ์ตูนไทยแนวอิงประวัติศาสตร์ไทยเกี่ยวกับพระราชประวัติของสมเด็จพระนเรศวรมหาราช จัดพิมพ์โดยสำนักพิมพ์คลีเนทีฟในเครืออีคิวพลัส (Cleanative/E.Q.Plus) สตอรี่บอร์ดและเนื้อเรื่อง โดย อรุณทิวา วชิรพรพงศา วาดภาพโดย มนตรี คุ้มเรือน มีจำนวน 5 เล่ม การ์ตูนชุดนี้ยังได้รับรางวัลชมเชยจากรางวัลการ์ตูนนานาชาติ (International Manga Award) ที่จัดขึ้นเป็นครั้งแรกใน ค.ศ. 2008
เนื้อเรื่อง
มหากาพย์กู้แผ่นดินเป็นเรื่องราวในช่วงที่กรุงศรีอยุธยาต้อง สูญเสียเอกราชให้แก่อาณาจักรตองอู เมื่อปี พ.ศ. 2112 จนถึงการทำสงครามยุทธหัตถีของสมเด็จพระนเรศวรมหาราชในปี พ.ศ. 2135 โดยดำเนินเนื้อเรื่องผ่านมุมมองของสมเด็จพระนเรศวรมหาราช ตั้งแต่เมื่อครั้งยังทรงพระเยาว์และถูกนำตัวไปเป็นองค์ประกันที่หงสาวดี ซึ่งพระองค์ได้เรียนรู้ประสบการณ์ชีวิตมากมายจากที่นั่น และเป็นจุดสำคัญในการกอบกู้เอกราชของกรุงศรีอยุธยาให้กลับคืนมาอีกครั้งหนึ่ง
การแบ่งตอนในเรื่อง
มหากาพย์กู้แผ่นดินแต่ละเล่มจะมีชื่อตอนใหญ่เป็นโครงหลักในการดำเนินเรื่องของเล่มนั้น ซึ่งภายในแบ่งออกตอนย่อยต่างๆ หลายตอน โดยแต่ละเล่มมีชื่อตอนดังนี้
ตัวละคร
* องค์ดำ (สมเด็จพระนเรศวรมหาราช)
เดวิด เบนกูเรียน
เดวิด เบน-กูเรียน (דָּוִד בֶּן-גּוּרִיּוֹן, ชื่อเกิด เดวิด กือเรียน; 16 ตุลาคม พ.ศ. 2429 - 10 พฤศจิกายน พ.ศ. 2516) เป็นผู้ก่อตั้งและเป็นนายกรัฐมนตรีคนแรกของประเทศอิสราเอล เขาเป็นผู้นำที่สำคัญของ ไซออนนิสม์ และเป็นหัวหน้าผู้บริหารขององค์กร ในปี ค.ศ.1946 เขาได้เป็นหัวหน้าของชาวยิวในปาเลสไตน์ ในภายหลังได้เป็นผู้บริหารหน่วยงานของชาวยิวในปาเลสไตน์และเขายังช่วยให้ชาวยิวในปาเลสไตน์เป็นอิสระ ในวันที่ 14 พฤษภาคม ค.ศ.1948 เขาได้ประกาศจัดตั้งประเทศอิสราเอลและลงนาม ประกาศอิสรภาพของอิสราเอล เป็นครั้งแรก
แอมริก ลาปอร์ต
แอมริก ลาปอร์ต (Aymeric Laporte; เกิด 27 พฤษภาคม ค.ศ. 1994) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับแมนเชสเตอร์ซิตี และทีมชาติสเปน
ลาปอร์ตเป็นนักฟุตบอลชาวฝรั่งเศส (เชื้อสายบาสก์) คนที่สองถัดจากบิเชนเต ลิซาราซู (Bixente Lizarazu) ที่เล่นให้กับสโมสรอัตเลติกเดบิลบาโอ
ฝรั่งเศส
ลาปอร์ต เป็นตัวแทนของฝรั่งเศส ในระดับอายุไม่เกิน 17 ปี, 18 ปี ,19 ปี และ 21 ปี เขาเป็นส่วนหนึ่งของทีมรองชนะเลิศการแข่งขันชิงแชมป์แห่งชาติยุโรปรุ่นอายุไม่เกิน 19 ปี ในปี ค.ศ. 2013 หลังพ่ายแพ้ต่อเซอร์เบีย 0–1 ในรอบชิงชนะเลิศ ที่ลิทัวเนีย และได้รับเลือกให้อยู่ในทีมยอดเยี่ยมของการแข่งขัน
วันที่ 24 มีนาคม 2016 ในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 รอบคัดเลือกที่พบกับสกอตแลนด์ซึ่งจัดขี้นที่อ็องเฌ ลาปอร์ตถูกนำตัวออกจากสนามเนื่องจากกระดูกน่องขวาหักและข้อเท้าขวาหลุดทำให้เขาต้องพักตลอดฤดูกาล โดยก่อนหน้านี้ในเดือนตุลาคม 2015 เขาให้สัมภาษณ์ว่าเขาจะเลือกเล่นให้กับสเปน หากไม่ถูกฝรั่งเศสเรียกติดทีมไปแข่งขันยูโร 2016
เดือนสิงหาคม 2016 ลาปอร์ตได้เริ่มต้นกระบวนการที่ทำให้เขามีสิทธิ์ในการลงเล่นให้กับสเปนตามความต้องการของยูเลน โลเปเตกี ผู้จัดการทีมชาติสเปนคนใหม่ เดือนถัดมาเขาถูกเรียกติดทีมชาติฝรั่งเศสชุดใหญ่ในการแข่งฟุตบอลโลก 2018 รอบคัดเลือกที่พบกับบัลแกเรียและเนเธอร์แลนด์ในเดือนตุลาคม และเขาตัดสินใจที่จะไม่รับสัญชาติสเปนโดยจะลงเล่นให้กับฝรั่งเศสต่อไป อย่างไรก็ตามเขาไม่ได้มีส่วนร่วมกับการแข่งขันสองนัดข้างต้น
ในเดือนสิงหาคม 2019 เขาถูกเรียกติดทีมชาติฝรั่งเศสในการแข่งฟุตบอลชิงแชมป์แห่งชาติยุโรป 2020 รอบคัดเลือกในนัดที่พบกับแอลเลเนียและอันดอร์รา อย่างไรก็ตามสองวันหลังจากนั้นเขาได้รับบาดเจ็บจากการลงเล่นให้กับสโมสรทำให้ไม่ได้มีส่วนร่วมกับการแข่งขันดังกล่าว
สเปน
เดือนพฤษภาคม 2021 คณะรัฐมนตรีสเปนได้มอบสัญชาติสเปนให้แก่ลาปอร์ตตามกระบวนการขั้นต้นของราชสหพันธ์ฟุตบอลสเปน จากนั้นฟีฟ่าได้รับรองการเปลี่ยนสัญชาติของเขาในสัปดาห์ถัดมาและอนุญาตให้เขาลงเล่นในฟุตบอลชิงแชมป์แห่งชาติยุโรป 2020 ทั้งที่ก่อนหน้านี้เขาเคยบอกว่า "การเล่นให้กับสเปนเป็นไปไม่ได้" และเขาจะไม่ยื่นขอถือสองสัญชาติ
ในวันที่ 24 พฤษภาคม 2021 ลาปอร์ตมีชื่อใน 24 คนของสเปน ในการแข่งฟุตบอลชิงแชมป์แห่งชาติยุโรป 2020 และในวันที่ 4 มิถุนายน เขาลงเล่นนัดแรกให้กับสเปนในเกมกระชับมิตรที่เสมอกับโปรตุเกส 0–0 เขาทำประตูแรกให้กับสเปนเมื่อวันที่ 23 มิถุนายนในฟุตบอลชิงแชมป์แห่งชาติยุโรป 2020 ที่ชนะสโลวาเกีย 5–0
เศาะฮีฮ์ อัลบุคอรี
เศาะฮีฮ์ อัลบุคอรี (صحيح البخاري) มักรู้จักกันในชื่อ บุคอรี ชะรีฟ (بخاري شريف) เป็นหนึ่งใน กูตูบ อัสซิตตะฮ์ (หกชุดสะสมฮะดีษที่สำคัญ) ของมุสลิมนิกายซุนนี ที่เก็บข้อมูลโดยมุฮัมมัด อัล-บุคอรี โดยรวบรวมเป็นเล่มในปีค.ศ.846 / ฮ.ศ.232 และเป็นหนึ่งในสองเล่มที่น่าเชื่อถือที่สุดในมุมมองของชาวซุนนี โดยอีกเล่มหนึ่งมีชื่อว่า เศาะฮีฮ์ มุสลิม.
ยูการิ โยชิฮาระ
ยูการิ โยชิฮาระ (4 ตุลาคม ค.ศ. 1973 — ) หรือชื่อก่อนแต่งงาน ยูการิ อูเมซาวะ เป็นผู้เล่นหมากล้อมระดับอาชีพชาวญี่ปุ่น
เศาะฮีฮ์ อัลบุคอรี
ชื่อจริง
รายงานจากอิบน์ อัศเศาะลาฮ์ หนังสือนี้มีชื่อว่า: อัลญามิอ์ อัลมุสนัด อัสเศาะฮีฮ์ อัลมุคตาซัร มิน อุมูรี รอซูลิ-อิลาฮี วา ซุนานีฮี วา อัยยามีฮี (الجامع المسند الصحيح المختصر من عموري رسولله و سننه و أيامه; บทสรุปจากชุดสะสมของฮะดีษแท้ที่เชื่อมต่อกับเรื่องที่เกี่ยวข้องกับศาสดา, การกระทำ และช่วงเวลาของเขา) อิบน์ ฮาญัร อัล-อัสกอลานีกล่าวในแบบเดียวกัน แต่เปลี่ยนคำว่า อุมูร (เรื่อง) เป็น ฮะดีษ.
ยูการิ โยชิฮาระ
ประวัติ
อูเมซาวะ ได้เป็นผู้เล่นหมากล้อมระดับอาชีพในปี ค.ศ. 1996 จากนั้น เธอก็ได้ตำแหน่ง 5 ดั้ง เมื่ออายุได้ 29 ปี และเธอก็ได้แต่งงานในปีเดียวกันนี้ อูเมซาวะเป็นที่ปรึกษาสำหรับการเขียนการ์ตูนเรื่องฮิคารุเซียนโกะ ซึ่งเป็นมังงะเกี่ยวกับหมากล้อม ที่เขียนเรื่องโดยยูมิ ฮตตะ และวาดภาพประกอบโดยทาเกชิ โอบาตะ เธอยังเป็นที่ปรึกษาสำหรับฮิคารุเซียนโกะ เวอร์ชันอนิเมะ และเป็นเจ้าของรายการการศึกษาหมากล้อมทางช่องเอ็นเอชเค อาจารย์ของอูเมซาวะคือมาซาโอะ คาโต และอูเมซาวะแต่งงานกับชิงยะ โยชิฮาระ โดยทั้งคู่มีลูกชายด้วยกันหนึ่งคน (ซึ่งเกิดในปี ค.ศ. 2011)
เศาะฮีฮ์ อัลบุคอรี
ภาพรวม
ในช่วงสมัยรัฐเคาะลีฟะฮ์อับบาซียะฮ์ อัล-บุคอรี เริ่มเก็บฮะดีษตอนอายุ 16 ปี และใช้เวลารวมไป 16 ปี ในการเก็บฮะดีษที่เขาคิดว่าดูน่าเชื่อถือ ซึงรวมแล้วมีอยู่กว่า 600,000 รายงาน แล้วแบ่งเป็น อิสนัด ไป 7,397 รายงาน และแบ่งฮะดีษที่ไม่มีรุ่นที่แตกต่าง กับรายงานที่คล้ายกัน จึงทำให้ฮะดีษที่มาจากศาสดามุฮัมมัดทั้งหมดลดลงเหลือประมาณ 2,602 รายงาน.
ในตอนที่บุคอรีกำลังดูฮะดีษรุ่นเก่านั้น เขาได้แบ่งประเภทฮะดีษเป็น เศาะฮีฮ์ (ถูกต้อง, แท้) และ ฮะซัน (ดี) แต่ฮะดีษที่เขาพบส่วนใหญ่อยู่ในระดับ เฎาะอีฟ (อ่อน)
ในหนังสือนี้มีข้อมูลเกี่ยวกับการใช้ชีวิตในแนวทางของอิสลาม เช่น การทำพิธีละหมาดและสิ่งอื่นๆ ตามศาสดามุฮัมมัด บุคอรีทำหนังสือเล่มนี้เสร็จในปีค.ศ.846/ ฮ.ศ.232 แล้วใช้เวลา 24 ปีสุดท้ายของชีวิตในการเดินทางไปเมืองอื่น แล้วสอนฮะดีษให้กับผู้คน. นักวิชาการส่วนใหญ่ยอมรับหนังสือนี้ ได้แก่อะฮ์หมัด อิบน์ ฮัมบัล (ค.ศ.855/ฮ.ศ.241), ยะฮ์ยา อิบน์ มะอิน (ค.ศ.847/ฮ.ศ.233) และอะลี อิบน์ อัล-มะดีนี (ค.ศ.848/ฮ.ศ.234)
จำนวนฮะดีษ
อิบน์ อัส-ซอลาฮ์กล่าวว่า: "ในหนังสือเล่มนี้ มีฮะดีษที่ เศาะฮีฮ์ อยู่ 7,275 บท" และส่วนใหญ่มาจากผู้ติดตามของศาสดามุฮัมมัด
การแปล
เศาะฮีฮ์ อัลบุคอรี ถูกแปลเป็นภาษาอังกฤษโดยMuhammad Muhsin Khan ภายใต้ชื่อ "The Translation of the Meanings of Sahih Al Bukhari Arabic English" ทั้งหมด 9 เล่ม และตีพิมพ์โดยสำนักพิมพ์ Al Saadawi และ Dar-us-Salam
หนังสือนี้ถูกแปลไว้หลายภาษา ตัวอย่างเช่นภาษาอูรดู, เบงกอล, บอสเนีย, ทมิฬ, มลยาฬัม, แอลเบเนีย, มลายู เป็นต้น
เอ็กซ์วินโดวซิสเต็ม
X Window System (อาจรู้จักในชื่อ X11 หรือ X) เป็นระบบการแสดงผลหน้าต่างแบบบิตแมปในคอมพิวเตอร์ X Window เป็นระบบ GUI มาตรฐานของระบบปฏิบัติการในตระกูลยูนิกซ์ และ OpenVMS
ระบบ X นั้นเตรียมส่วนประกอบพื้นฐานของระบบ GUI เช่น การวาดและเคลื่อนย้ายหน้าต่างบนหน้าจอคอมพิวเตอร์, การทำงานร่วมกับคีย์บอร์ดและเมาส์ แต่ไม่ได้ยุ่งกับส่วนติดต่อผู้ใช้โดยตรง ปล่อยให้โปรแกรมแต่ละตัวที่ทำงานบน X ทำหน้าที่นี้อย่างอิสระ
การออกแบบ
X ทำงานแบบไคลแอนต์-เซอร์ฟเวอร์ โดยที่ X เซอร์ฟเวอร์ติดต่อกับโปรแกรมที่เป็นไคลแอนต์ต่างๆ เซอร์ฟเวอร์มีหน้าที่รับคำสั่งแสดงผลทางหน้าต่าง และรับอินพุตจากผู้ใช้ทางคีย์บอร์ด เมาส์ หรือ จอสัมผัส เซอร์ฟเวอร์อาจจะเป็น ส่วนโปรแกรมต่างๆที่ต้องการแสดงผลหรือรับอินพุตคือไคลแอนต์
การกำหนดไคลแอนต์และเซอร์ฟเวอร์ในระบบ X มักทำให้ผู้ใช้ใหม่สับสน เพราะดูเหมือนจะสลับกัน แต่ X ใช้มุมมองของโปรแกรมเป็นหลัก โดยโปรแกรมเป็นฝ่ายเรียกใช้บริการจึงถือเป็นไคลแอนต์ ส่วนระบบควบคุมการแสดงผลและนำเข้าเป็นผู้ใช้บริการจึงถือเป็นเซอร์ฟเวอร์
โพรโทคอลที่ให้ติดต่อระหว่างเซอร์ฟเวอร์กับไคลแอนต์ ทำได้ทั้งกรณีที่เซิร์ฟเวอร์และไคลแอนต์อยู่ในเครื่องเดียวกัน อยู่คนละเครื่องติดต่อผ่านทางเครือข่ายคอมพิวเตอร์ แม้กระทั่งอาจทำงานบนคนละสถาปัตยกรรมและระบบปฏิบัติการก็ได้ เซอร์ฟเวอร์และไคลแอนต์สามารถเชื่อมต่อกันผ่านทางอินเทอร์เน็ตได้ อีกทั้งสามารถเข้ารหัสการติดต่อสื่อสารเพื่อความปลอดภัยได้
การพัฒนาช่วงเริ่มต้น
X เริ่มการพัฒนาโดยสถาบันเทคโนโลยีแมสซาชูเซตส์ (MIT) ใน ค.ศ. 1984 โดยเป็นความร่วมมือกันของ Jim Gettys (ผู้พัฒนาโครงการ Athena) และ Bob Scheifler (จาก MIT Laboratory for Computer Science) เนื่องจาก Scheifler ต้องการระบบแสดงผลหน้าต่างที่ไม่ขึ้นกับฮาร์ดแวร์ เพื่อเป็นตัวเลือกของ Andrew Project ของมหาวิทยาลัยคาร์เนกีเมลลอนในขณะนั้น
X ออกเวอร์ชัน 6 (X6) ในเดือนมกราคม ค.ศ. 1985 วิศวกรของบริษัท Digital Equipment Corporation (DEC) ได้พอร์ท X6 ไปยังระบบ MicroVAX ของ DEC เองอีกด้วย X9 ออกมาในเดือนกันยายน ค.ศ. 1985 ภายใต้สัญญาใช้งานแบบ MIT License ตามมาด้วย X10 ในช่วงปลายปีนั้น
MIT X Consortium และ X Consortium, Inc.
ความสำเร็จของ X11 ส่งผลให้เกิด MIT X Consortium หน่วยงานไม่หวังผลกำไรที่มี Scheifler เป็นประธานขึ้นในเดือนมกราคม ค.ศ. 1988 โดยทำหน้าที่ดูแล X อย่างเป็นกลางไม่เอื้อประโยชน์ให้กับผู้ผลิตรายใดรายหนึ่ง ในภายหลัง X Consortium ได้เปลี่ยนเป็น X Consortium, Inc. เมื่อ ค.ศ. 1993 และมีการออก X เวอร์ชันใหม่ที่สำคัญคือ X11R6 (Release 6) เมื่อวันที่ 16 พฤษภาคม ค.ศ. 1994
X Consortium ยุติบทบาทลงช่วงปลายปี 1996 โดยเวอร์ชันสุดท้ายคือ X11R6.3
X.Org และ XFree86
เดิมที XFree86 เกิดขึ้นในปี 1992 เพื่อพัฒนา X11R5 ไปทำงานบนพีซีของไอบีเอ็ม และบริจาคโค้ดให้กับ MIT X Consortium ไปใช้ต่อ XFree86 พัฒนาและได้รับความนิยมมากขึ้นเรื่อยๆ
ในปี 1999 ทาง The Open Group ได้ตั้ง X.Org ขึ้นมาเพื่อดูแล X เวอร์ชันถัดไป (X11R6.5) แต่การพัฒนาส่วนมากกลับอยู่ที่โครงการ XFree86 มากกว่า XFree86 จึงเข้ามาเป็นสมาชิกกิตติมศักดิ์ของ X.Org เพื่อสนับสนุนให้ผู้ผลิตฮาร์ดแวร์ในช่วงนั้น นำ XFree86 ไปใช้กับลินุกซ์
ด้วยความนิยมของลินุกซ์ การพัฒนาเกือบทั้งหมดย้ายไปอยู่ในโครงการ XFree86 แทน X.Org ยังคงอยู่แต่แทบไม่ได้ทำหน้าที่อะไร อย่างไรก็ตามทาง XFree86 ได้รับการวิจารณ์อย่างหนักว่าทำงานแบบปิด ไม่เปิดโอกาสให้นักพัฒนาภายนอกเข้ามามีส่วนร่วมได้ ความขัดแย้งขึ้นมาถึงจุดสูงสุดในเดือนกุมภาพันธ์ ปี 2004 เมื่อ XFree86 4.4 ได้ใช้สัญญาอนุญาตที่มีข้อจำกัดมากกว่าเดิม ส่งผลให้โครงการอื่นๆ ที่ใช้ X เป็นฐานไม่สามารถยอมรับได้
X.Org Foundation
ต้นปี 2004 สมาชิกของ X.Org เดิม และ freedesktop.org จึงก่อตั้ง X.Org Foundation ขึ้น โดยได้รับโดเมนเนม x.org จาก The Open Group จุดมุ่งหมายของ X.Org Foundation คือสร้างชุมชนนักพัฒนา X ที่เปิดเผยมากกว่าเดิม
วิภูแถลง พัฒนภูมิไท
วิภูแถลง พัฒนภูมิไท ชื่อเดิม แถลง รองขุน อดีตสมาชิกสภาผู้แทนราษฎร แบบบัญชีรายชื่อ พรรคเพื่อไทย เป็นชาวพัทลุง ผู้ก่อตั้งและเป็นโฆษกกลุ่มคนวันเสาร์ไม่เอาเผด็จการ ที่ออกมาเคลื่อนไหวต่อต้าน คมช. เป็นแนวร่วมกับกลุ่มวิทยุชุมชนคนรักทักษิณของชินวัตร หาบุญผาด ต่อมาเข้าร่วมเป็น 1 ใน 8 แกนนำกลุ่ม นปก. ที่เคลื่อนไหวต่อต้าน คมช.
ประวัติ
วิภูแถลง พัฒนภูมิไท เกิดเมื่อวันที่ 26 พฤษภาคม พ.ศ. 2494 ที่ตำบลคูหาสวรรค์ อำเภอเมือง จังหวัดพัทลุง เป็นบุตรของนายผอม รองขุน กับนางสวน รองขุน ชื่อเดิมว่า แถลง รองขุน ปัจจุบันนายวิภูแถลง มีสถานภาพหย่า มีบุตร 1 คน คือ นางสาววริษฐา พัฒนภูมิไท
นายวิภูแถลง เคยเป็นอาจารย์สอนที่โรงเรียนสตรีพัทลุง ต่อมาย้ายมาสอนที่โรงเรียนศรีพฤฒาที่อยู่ในหมู่บ้านนักกีฬา ลาออกจากอาจารย์มาทำธุรกิจอสังหาริมทรัพย์แถวดอนเมืองอยู่พักหนึ่ง
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.แบบบัญชีรายชื่อ ลำดับที่ 46 สังกัดพรรคเพื่อไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 45
สถาบันบริหารจัดการเทคโนโลยีและนวัตกรรม มหาวิทยาลัยมหิดล
สถาบันบริหารจัดการเทคโนโลยีและนวัตกรรม มหาวิทยาลัยมหิดล (Institute for Technology and Innovation Management ) เป็นส่วนงานของมหาวิทยาลัยมหิดล จัดตั้งขึ้นเพื่อให้บริการจัดการองค์ความรู้ งานวิจัย และนวัตกรรมที่มีอยู่ภายในมหาวิทยาลัยไปสู่การใช้ประโยชน์ในภาคอุตสาหกรรมและสังคม
ประวัติ
เมื่อวันที่ 18 กันยายน พ.ศ. 2556 สภามหาวิทยาลัยมหิดล อนุมัติการจัดตั้ง MITI (Mahidol Institute of Technology Transfer and Innovation - สถาบันวิวัฒน์เทคโนโลยีและนวัตกรรมแห่งมหาวิทยาลัยมหิดล) เป็นหน่วยงานอิสระ มีบอร์ดของตนเอง ทำหน้าที่ “วิเคราะห์และยกระดับกลไกการผลักดันงานวิจัยสู่นโยบายระดับชาติ และการนำไปใช้ให้เกิดประโยชน์ในภาคสังคมและธุรกิจ”
และวันที่ 1 เมษายน พ.ศ. 2559 "สถาบันบริหารจัดการเทคโนโลยีและนวัตกรรม มหาวิทยาลัยมหิดล" ได้จัดตั้งเป็นส่วนงานของมหาวิทยาลัย ตามประกาศมหาวิทยาลัยมหิดล เรื่องการจัดตั้งส่วนงานของมหาวิทยาลัย (ฉบับที่ 2) พ.ศ. 2559
เรือหลวงอ่างทอง
ประวัติ
ร.ล.อ่างทอง เป็นเรือหลวงอ่างทองลำที่ 3 ของไทย ซึ่งเรือหลวงอ่างทองลำแรกนั้น เดิมทีคือเรือพระที่นั่งมหาจักรีลำที่สอง และเรือหลวงอ่างทองลำที่สอง (LST-711) คือเรือ USS LST-924 ของกองทัพเรือสหรัฐอเมริกา
ความเป็นมาของโครงการ
โครงการจัดหาร.ล.อ่างทอง เข้าประจำการเป็นไปตามแผนพัฒนากองทัพในระยะ 9 ปี โดยกองทัพเรือได้ว่าจ้างบริษัท Singapore Technologies Marine Ltd.(ST Marine) สาธารณรัฐสิงคโปร์ สร้างเรือยกพลขึ้นบกขนาดใหญ่ ตามสัญญา เลขที่ APS1/2008 ลงวันที่ 26 กันยายน พ.ศ. 2551 ระยะเวลาสร้างเรือประมาณ 4 ปี โดย พล.ร.อ.สถิรพันธุ์ เกยานนท์ ผู้บัญชาการทหารเรือ ในขณะนั้น เป็นผู้ลงนามในสัญญาจ้าง ด้วยงบประมาณในการสร้างเรือเป็นเงินประมาณ 4,944 ล้านบาท เพื่อทดแทนเรือยกพลขึ้นบกขนาดใหญ่ชุดร.ล.อ่างทอง (ลำเก่า) ซึ่งได้จากการช่วยเหลือทางทหารของสหรัฐอเมริกา จำนวน 5 ลำ ที่ปลดระวางประจำการไปแล้วทั้งหมด โดยลำสุดท้ายคือ ร.ล.พระทอง ที่ปลดระวางประจำการไปเมื่อวันที่ 5 มิถุนายน พ.ศ. 2551
การตั้งชื่อเรือ
ร.ล.อ่างทอง (ลำที่สาม) ในประวัติศาสตร์ของราชนาวีไทย ที่ได้รับพระราชทานนามว่า ร.ล.อ่างทอง โดย ร.ล.อ่างทอง ลำแรกนั้น เดิมทีเป็นเรือพระที่นั่งชื่อ"เรือพระที่นั่งมหาจักรี" (ลำที่สอง) ในสมัยรัชกาลที่ 6 เป็นเรือประเภทเรือยอร์ช ขึ้นระวางประจำการเมื่อวันที่ 4 กุมภาพันธ์ พ.ศ. 2461 ต่อมาในปี พ.ศ. 2478 ได้ถูกปลดจากเรือพระที่นั่งและได้นำมาใช้เป็นเรือพี่เลี้ยงเรือดำน้ำ จนกระทั่งในปี พ.ศ. 2488 ร.ล.อ่างทองลำแรกนี้ ได้ถูกเครื่องบิน B-24 ทิ้งระเบิด และกระหน่ำยิงซ้ำด้วยปืนกล เสียหายอย่างหนักที่อ่าวสัตหีบ พร้อมกับ ร.ล.อู่ทอง, ร.ล.ท่าจีน และเรือสุทธาทิพย์ ทำให้ร.ล.อ่างทอง ลำแรกใช้การไม่ได้ ต้องปลดระวางประจำการในที่สุด
ส่วน ร.ล.อ่างทอง ลำที่ 2 เป็นเรือประเภทเรือยกพลขึ้นบกขนาดใหญ่ หมายเลข 711 เดิมคือเรือ USS LST – 924 ของ ทร.สหรัฐอเมริกา เป็นเรือที่อยู่ในชั้น Landing Ship Tank (LST) สร้างขึ้นเมื่อปี พ.ศ. 2487 และได้เข้าร่วมปฏิบัติการในสงครามโลกครั้งที่ 2 ทันที จนได้รับเหรียญกล้าหาญ ชั้น Four Battle Star และสหรัฐอเมริกาได้มอบให้กองทัพไทย ไว้ใช้ราชการในปี พ.ศ. 2490 ซึ่งกองทัพเรือไทยก็ได้ใช้งานเรือลำนี้มาเป็นเวลายาวนานถึง 49 ปี จนปลดประจำการในปี พ.ศ. 2549
สำหรับ ร.ล.อ่างทอง ลำที่ 3 เป็นเรือยกพลขึ้นบกขนาดใหญ่ หมายเลขประจำเรือคือ 791 เป็นประเภทเรือยกพลขึ้นบกขนาดใหญ่ชนิดที่มีอู่ลอยสำหรับเรือเล็กประจำเรืออยู่ภายใน หรืออาจเรียกว่า Landing Platform Dock (LPD)
ภารกิจ
ร.ล.อ่างทอง นั้นได้ต่อขึ้นมาด้วยวัตถุประสงค์เพื่อใช้ในภารกิจช่วยเหลือประชาชน การบรรเทาสาธารณภัย ค้นหาและช่วยเหลือผู้ประสบภัยทางทะเล การปฏิบัติการสะเทินน้ำสะเทินบก และ การขนส่งลำเลียงทางทะเล เป็นเรือบัญชาการและฐานปฏิบัติการในทะเล
ในปี พ.ศ. 2560 ได้ทำภารกิจช่วยเหลือประชาชน การบรรเทาสาธารณภัยทางภาคใต้ของประเทศไทยจากเหตุอุทกภัย
เทพแห่งห้องสุขา
เทพแห่งห้องสุขา (Toilet god; lang-zh) เป็นเทวดาหรือวิญญาณที่รักษาห้องบังคนในวัฒนธรรมศาสนาแบบต่าง ๆ ปรากฏตั้งแต่อารยธรรมแบบเอเชียตะวันออกจนถึงอารยธรรมแบบกรีกโรมัน
ในวัฒนธรรมต่าง ๆ
ในประเทศจีนตามความเชื่อของจีนและศาสนาเต๋ามีหลายองค์ แต่กระแสหลัก คือ เจ้าแม่จีโกวซึ่งเป็นที่สักการะบูชาของบรรดาสตรีจีนในวันเทศกาลโคมไฟ และในราชวงศ์หมิง เทพเจ้าประจำตำแหน่ง365องค์ในห้องสินคือ สามเทพนารีดาวกระบวยทอง คือ เจ้าแม่หยุนเซียว (云霄娘娘)  เจ้าแม่ฉงเซียว (琼霄娘娘) และเจ้าแม่ปี่เซียว (碧霄娘娘) อันเป็นหนึ่งในเทพนารีผู้ผดุงครรภ์
ในประเทศญี่ปุ่น ความเชื่อในเทพเจ้าส้วมซึ่งส่วนใหญ่มักแสดงในรูปของอุจฉุศมะวิทยาราช (烏枢沙摩明王) ซึ่งโดยเฉพาะในศาสนาพุทธฝ่ายมหายานนิกายเซน อันนับถือกันอย่างแพร่หลายในแถบเอเชียตะวันออก มักทำสมาธิที่เริ่มจากความสะอาดโดยมักเริ่มต้นที่ห้องส้วม
ประเทศบัลแกเรียในโอลิมปิกฤดูหนาว 2022
ประเทศบัลแกเรีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติบัลแกเรียเป็นตัวแทนประเทศบัลแกเรียในการส่งนักกีฬาเข้าร่วมแข่งขันทั้งหมดจำนวน 4 คน ใน 3 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ประเทศเวียดนามในซีเกมส์
ประเทศเวียดนามในซีเกมส์ เข้าร่วมการแข่งขันกีฬาซีเกมส์ครั้งแรกในซีเกมส์ 1989 ที่กัวลาลัมเปอร์ ประเทศมาเลเซีย ซึ่งเวียดนามได้รับเหรียญรางวัลทั้งหมดจากการแข่งขันกีฬาซ๊เกมส์ 928 เหรียญทอง 967 เหรียญเงิน และ 991 เหรียญทองแดง รวม 2,886 เหรียญ เป็นเจ้าภาพจัดการแข่งขัน 1 ครั้ง
บุญยิ่ง นันทาภิวัฒน์
บุญยิ่ง นันทาภิวัฒน์ อดีตรัฐมนตรีประจำสำนักนายกรัฐมนตรี ในรัฐบาลหม่อมราชวงศ์เสนีย์ ปราโมช และรัฐบาลพลเอก เกรียงศักดิ์ ชมะนันทน์ อดีตรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
การทำงาน
หลังจากที่พรรคประชาธิปัตย์เกิดความแตกแยกขึ้นภายในพรรค ช่วง พ.ศ. 2519 เขาได้ย้ายออกไปจัดตั้งพรรคเสรีธรรม (พ.ศ. 2522)
ต่อมาในปี พ.ศ. 2520 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ และเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา เมื่อปี พ.ศ. 2522
อาณันย์ วัชโรทัย
พันตรี อาณันย์ วัชโรทัย (ชื่อเดิม วัชรทิพย์ วัชโรทัย) อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และเป็นหลานของนายแก้วขวัญ-นายขวัญแก้ว วัชโรทัย
ประวัติ
อาณันย์ วัชโรทัย เกิดเมื่อวันที่ 2 มีนาคม พ.ศ. 2501 เป็นบุตรของนายบุญดำรงศักดิ์ กับนางพอชม วัชโรทัย สำเร็จการศึกษาระดับปริญญาตรีจากโรงเรียนนายร้อยพระจุลจอมเกล้า (จปร.28) และระดับปริญญาโทจากคณะรัฐศาสตร์ มหาวิทยาลัยธรรมศาสตร์ รุ่นเดียวกับนายกรวีร์ ปริศนานันทกุล
เขาเสียชีวิตภายหลังการผ่าตัดเปลี่ยนอวัยวะในร่างกาย (ตับ) แต่ร่างกายไม่ยอมรับ เมื่อวันที่ 7 มกราคม พ.ศ. 2560
การทำงาน
อาณันย์ วัชโรทัย เคยทำงานการเมืองร่วมกับพรรคประชากรไทย และพรรคความหวังใหม่ จึงมีความสนิทสนมกับพลเอก ชวลิต ยงใจยุทธ และนายสมัคร สุนทรเวช อีกทั้งยังเคยได้รับแต่งตั้งเป็นข้าราชการการเมืองในรัฐบาลของพรรคไทยรักไทย และมีความสนิทสนมกับพลเอก สนธิ บุญยรัตกลิน
อาณันย์ วัชโรทัย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 123
ในเดือนตุลาคม พ.ศ. 2557 ได้รับแต่งตั้งเป็นสมาชิกสภาปฏิรูปแห่งชาติ ดำรงตำแหน่งจนพ้นวาระและได้ถึงแก่กรรมในอีกไม่กี่ปีต่อมา
ซุนเซียง
ซุนเซียง (孫翊; 184-203) ชื่อรอง ฉู่ปี้ (叔弼) เป็นขุนพลและขุนนางที่เป็นน้องชายของซุนกวนจักรพรรดิผู้ก่อตั้งง่อก๊กในยุคสามก๊ก
กำเนิด
ซุนเซียง เป็นบุตรชายคนที่สามของซุนเกี๋ยน ซึ่งเกิดจากนางง่อฮูหยิน เป็นน้องชายของซุนกวน เป็นสามีของนางชีฮูหยิน ซุนเซียงเป็นคนองอาจ ห้าวหาญ มีฝีมือการรบรุนแรง เด็ดขาดทัดเทียมกับซุนเซ็ก อีกทั้งยังมีสติปัญญาความรู้ความสามารถมาก ทำให้จูตีหนึ่งในที่ปรึกษาของซุนเซ็กยอมรับนับถือเป็นอย่างมาก และเสนอให้ซุนเซ็กแต่งตั้งเขาเป็น เซียวเหลียน (孝廉,ตำแหน่งข้าราชการระดับสูง)
ในปี ค.ศ.198 โจโฉ ส่งเทียบเชิญให้ซุนเซียง หนุ่มน้อยวัย 14 ปีเข้าร่วมทำงานในสำนักงานของคณะมหาเสนาบดี แต่ซุนเซียงขอเลือกอยู่กับครอบครัวในแผ่นดินแดนใต้มากกว่า
ปี ค.ศ.200 เมื่อซุนเซ็กล้มป่วยลง ที่ปรึกษาของเขานำโดยเตียวเจียวและจูตี เสนอแนะว่าควรแต่งตั้งให้ซุนเซียงเป็นผู้สืบทอดตำแหน่งผู้นำของแผ่นดินกังตั๋ง แต่ซุนเซ็กเลือกที่จะแต่งตั้งซุนกวนน้องชายคนรอง เนื่องจากเห็นว่าซุนกวนมีวัยวุฒิที่เหมาะสมกว่า
ค.ศ.202 ซุนกวนปราบปรามหัวเมืองง่อได้สำเร็จ แต่ขุนนางแดนเมืองง่อหลายคนหนีเข้าป่าไป จึงมอบหมายให้ งอเก๋ง ผู้มีศักดิ์เป็นลุงขึ้นเป็นเจ้าเมืองตันเอี๋ยงปกครองชายแดนเมืองง่อ
เสียชีวิต
ปี ค.ศ.203 งอเก๋งเสียชีวิต ซุนเซียงจึงได้รับการแต่งตั้งให้เป็นเจ้าเมืองแทน ซุนเซียงมีความตั้งใจจะให้กลุ่มขุนนางเก่า ๆ เข้ามารับราชการตามเดิม จึงเรียกอิหลำกับไต้อ้วน ที่หนีเข้าป่ากลับเข้ารับราชการ แต่อิหลำ ไต้อ้วนยังคงมีความแค้นฝังใจอยู่ จึงคิดก่อการกบฎ โดยคบคิดกับเปียนหอง คนสนิทของซุนเซียงให้ทรยศฆ่านาย
วันหนึ่งซุนเซียงแต่งโต๊ะเลี้ยงขุนนางที่ศาลากลาง นางชีฮูหยินผู้เป็นภรรยาได้ร้องทักว่า"อย่าได้ไปเลย จะมีเคราะห์หนักรออยู่"แต่ซุนเซียงไม่เชื่อ หลังงานเลี้ยง ซุนเซียงจะกลับเข้าในจวน เปียนหองซึ่งเดินตามมาจึงใช้กระบี่ฟันซุนเซียงตาย ด้วยวัยเพียง 19 ปี
การล้างแค้นของภรรยา
เมื่อซุนเซียงตายแล้ว อิหลำและไต้อ้วนจับตัวเปียนหองฆ่าเสียเพื่อปกปิดความผิด อิหลำคิดจะเอานางชีฮูหยิน ภรรยาของซุนเซียงเป็นภรรยา แต่ด้วยไหวพริบสติปัญญาของนางซีฮูหยิน จึงแสร้งตกลงแล้วขอเลื่อนไปอีกหนึ่งเดือนตามประเพณีที่ภรรยาม่ายยังไม่ควรรีบแต่งงานใหม่ จึงสามารถรวบรวมกำลังพลที่จงรักภักดีต่อตระกูลซุน จับอิหลำกับไต้อ้วน ตัดศีรษะไปเซ่นไหว้ที่หลุมศพซุนเซียงได้ในที่สุด
แหล่งข้อมูลอื่น
https://www.samkok911.com/2014/07/Sun-Yi.html
การขนส่งในประเทศเกาหลีเหนือ
บทความนี้กล่าวถึง การขนส่งรูปแบบต่าง ๆ ในสาธารณรัฐประชาธิปไตยประชาชนเกาหลี
ระบบถนน
ถึงแม้ว่าเกาหลีเหนือจะมีถนนทุกแห่งทั่วประเทศ แต่เนื่องจากเป็นคอมมิวนิสต์ ดังนั้นถนนส่วนใหญ่จึงไม่ลาดยาง มักจะขรุขระ ทำให้มีการปรับปรุงทางบ่อยครั้ง เนื่องจากไม่มีงบประมาณพอ ในปัจจุบัน ถนนทั่วประเทศมีระยะทางประมาณ 31,200 กิโลเมตร (ข้อมูลปี ค.ศ. 1999)
ระบบขนส่งสาธารณะ
ในเปียงยาง มีระบบขนส่งสาธารณะหลายระบบ มีทั้งรถแท็กซี่ รถรางและรถทรอลเลย์บัสประจำทางที่เป็นของชาติตนเอง
ระบบราง
ในเกาหลีเหนือ ได้มีการตั้งกรมระบบรางขึ้นมา แบ่งเป็น รถไฟทางไกล รถไฟใต้ดิน เป็นต้น
ระบบขนส่งทางน้ำ
ในเกาหลีเหนือ มีแม่น้ำที่สำคัญหลายแห่ง เช่น แม่น้ำแทดง ซึ่งเป็นส่วนทำให้เกิดเมืองท่ามากมายในเกาหลีเหนือ
ทางอากาศ
สายการบินเพียงหนึ่งเดียวของเกาหลีเหนือ คือ แอร์โครยอ และมีสายการบินอื่นมาลงที่เกาหลีเหนือ ได้แก่ แอร์ไชนา บินระหว่าง ปักกิ่ง - เปียงยาง
กีฬาเยาวชนแห่งชาติ (ประเทศไทย)
กีฬาเยาวชนแห่งชาติ (Thailand National Youth Games) เป็นมหกรรมกีฬาเยาวชน และยุวชน ควบคุมโดยการกีฬาแห่งประเทศไทย ที่จัดขึ้นครั้งแรกที่จังหวัดนครราชสีมา จัดระหว่างวันที่ 26 เมษายน ถึง 2 พฤษภาคม พ.ศ. 2528 มีการกำหนดอายุผู้เข้าแข่งขันให้มีอายุระหว่าง 14-18 ปี การแข่งขันจะมีขึ้นทุกปีซึ่งสอดคล้องกับรูปแบบของกีฬาแห่งชาติในปัจจุบัน
ในประวัติศาสตร์ของกีฬาเยาวชนแห่งชาติ มีจังหวัดเจ้าภาพจัดการแข่งขันแล้ว 30 จังหวัด โดยมี 77 จังหวัดเข้าร่วม โดยกีฬาเยาวชนแห่งชาติครั้งล่าสุด คือ กีฬาเยาวชนแห่งชาติ ครั้งที่ 38 จัดขึ้นที่จังหวัดนครสวรรค์
ประวัติ
จากการที่รัฐบาลได้กำหนดนโยบายในเรื่องนี้อย่างแน่ชัด คณะรัฐมนตรีจึงได้มีมติเมื่อวันที่ 25 กันยายน พ.ศ. 2527 เห็นชอบและอนุมัติให้มีการแข่งขันกีฬาเยาวชนแห่งชาติเป็นประจำทุกปี โดยมีวัตถุประสงค์เพื่อส่งเสริมการกีฬาของชาติให้ขยายไปทั่วประเทศ และเน้นถึงสุขภาพพลานามัย ปลูกฝังให้เยาวชนมีน้ำใจเป็นนักกีฬา มีระเบียบวินัย และที่สำคัญยิ่งเพื่อเป็นแผนรองรับการแข่งขันกีฬาแห่งชาติ ทำให้เกิดนักกีฬาทีมชาติต่อไป
จากวัตถุประสงค์ดังกล่าว องค์การส่งเสริมกีฬาแห่งประเทศไทย (อ.ส.ก.ท.) ในขณะนั้น หรือการกีฬาแห่งประเทศไทย (กกท.) ปัจจุบันได้นำนโยบายและวัตถุประสงค์ดังกล่าวไปสู่การดำเนินงาน จึงได้มีการแข่งขันกีฬาเยาวชนแห่งชาติขึ้นครั้งแรก ที่จังหวัดนครราชสีมา ระหว่างวันที่ 26 เมษายน 2528 ถึงวันที่ 2 พฤษภาคม 2528 และได้จัดการแข่งขันติดต่อเรื่อยมาตามจังหวัดต่างๆ เป็นประจำทุกปีอื่นๆ
ไฟพระฤกษ์
ไฟพระฤกษ์ เป็นไฟที่อัญเชิญมาเพื่อประกอบพิธีเปิดกีฬาแห่งชาติและจุดในกระถางคบเพลิงตลอดการแข่งขัน ไฟพระฤกษ์สำหรับการแข่งขันกีฬาแห่งชาติ เริ่มมีครั้งแรกในการแข่งขันกีฬาเขตแห่งประเทศไทย ครั้งที่ 1 เมื่อปี พ.ศ. 2510 โดยคณะกรรมการจัดการแข่งขันจะต้องขอพระราชทานไฟพระฤกษ์จากพระบาทสมเด็จพระเจ้าอยู่หัวเพื่อนำมา ทั้งนี้ คณะกรรมการจัดการแข่งขันจะต้องทำหนังสือติดต่อไปยังสำนักราชเลขาธิการ สำนักพระราชวัง เพื่อนำความขึ้นกราบบังคมทูลถึงกำหนดนัดหมาย วัน เวลา สถานที่ ให้คณะกรรมการเข้าเฝ้ารับพระราชทานไฟพระฤกษ์นี้ พระบาทสมเด็จพระเจ้าอยู่หัวจะทรงจุดจากวัดพระศรีรัตนศาสดาราม แล้วพระราชทานให้ผู้ว่าราชการจังหวัดซึ่งเป็นเจ้าภาพจัดการแข่งขันกีฬาแห่งชาติในปีนั้นๆ ที่กรุงเทพมหานคร
โดยวิธีการจุดไฟพระฤกษ์นั้น สำนักพระราชวังจะนำพระแว่น “สุรยกานต์” ไปทอดไว้ ณ พระตำหนักจิตรลดารโหฐาน ก่อนวันเฉลิมพระชนมพรรษาของพระบาทสมเด็จพระเจ้าอยู่หัวแต่ละปี สำหรับพระราชพิธีจัดไฟขึ้นอยู่กับสถาวะอากาศ และเมื่อทรงประกอบพระราชพิธีจัดไฟเรียบร้อยแล้ว สำนักพระราชวังจะนำไฟพระฤกษ์ไปเก็บรักษาไว้ที่วัดพระศรีรัตนศาสดาราม และจะเลี้ยงไว้สำหรับใช้ในปีนั้น จนกระทั่งถึงวันเฉลิมพระชนมพรรษาฯ ของปีนั้น ไฟพระฤกษ์ที่เลี้ยงไว้นี้จะใช้ในพระราชพิธีต่างๆ รวมทั้งเชิญไปใช้ในการพระราชทานเพลิงศพบุคคลที่สมควรด้วย
เพลงกีฬาแห่งชาติ
เพลงกีฬาแห่งชาติ คือ เพลงวันแห่งชัยชนะ เป็นเพลงที่การกีฬาแห่งประเทศไทยรับรองให้เป็นเพลงที่ใช้เชิญธงกีฬาแห่งชาติ และธงการกีฬาแห่งประเทศไทยอย่างเป็นทางการ รวมถึงใช้ในพิธีรับเหรียญรางวัลในกีฬาแห่งชาติ และกีฬาเยาวชนแห่งชาติ
กีฬาที่จัดแข่งขัน
โดยครั้งล่าสุด คือ กีฬาเยาวชนแห่งชาติ ครั้งที่ 33 ประจำปีพ.ศ. 2560 ได้จัดการแข่งขันทั้งหมด 46 ชนิดกีฬา แบ่งเป็นกีฬาในโอลิมปิกทั้งหมด 25 กีฬา, กีฬาฤดูหนาวทั้งหมด 1 กีฬา และกีฬาชนิดอื่นๆที่เคยจัดในกีฬาระดับนานาชาติ และกีฬาอนุรักษ์ ทั้งหมด 20 กีฬา ดังนี้
อารมณ์
ในทางจิตวิทยา ปรัชญา และสาขาย่อยอื่น ๆ อารมณ์ หมายถึงประสบการณ์ในความรู้สำนึกและอัตวิสัยที่ถูกกำหนดลักษณะเฉพาะโดยการแสดงออกทางจิตสรีรวิทยา ปฏิกิริยาทางชีววิทยา และสภาพจิตใจ อารมณ์มักจะเกี่ยวข้องและถูกจัดว่ามีอิทธิพลซึ่งกันและกันกับพื้นอารมณ์ พื้นอารมณ์แต่กำเนิด บุคลิกภาพ นิสัย และแรงจูงใจ เช่นเดียวกับที่ได้รับอิทธิพลจากฮอร์โมนและสารสื่อประสาท อาทิ โดพามีน นอราดรีนาลีน เซโรโทนิน ออกซิโทซิน และคอร์ซิทอล อารมณ์มักเป็นพลังขับดันเบื้องหลังพฤติกรรมไม่ว่าเชิงบวกหรือเชิงลบ สรีรวิทยาของอารมณ์มีความเชื่อมโยงอย่างใกล้ชิดกับภาวะกระตุ้นของระบบประสาท ด้วยสถานะและความแรงของการกระตุ้นที่หลากหลายซึ่งเกี่ยวเนื่องกับอารมณ์เฉพาะอย่างโดยชัดเจน ถึงแม้ว่าการแสดงออกด้วยอารมณ์อาจดูเหมือนว่าเป็นการกระทำโดยไม่ต้องใช้ความคิด แต่มุมมองที่สำคัญของอารมณ์ก็คือการรับรู้ โดยเฉพาะอย่างยิ่งการตีความหมายของสิ่งที่เกิด ตัวอย่างเช่น เมื่อเกิดการข่มขู่คุกคาม ประสบการณ์แห่งความกลัวจะบังเกิดโดยปกติ การรับรู้ถึงภัยอันตรายและภาวะกระตุ้นของระบบประสาทที่ตามมา (เช่นชีพจรเต้นเร็ว หายใจเร็ว เหงื่อออก กล้ามเนื้อหดเกร็ง) คือองค์ประกอบโดยรวมที่นำไปสู่การตีความหมายและการระบุว่าภาวะกระตุ้นเป็นสถานะอารมณ์ อารมณ์ก็มีความเชื่อมโยงกับแนวโน้มของพฤติกรรม การวิจัยเกี่ยวกับอารมณ์เพิ่มขึ้นอย่างมากภายในสองทศวรรษที่ผ่านมาในหลายสาขาที่ศึกษาอย่างเช่นจิตวิทยา ประสาทวิทยา แพทยศาสตร์ สังคมวิทยา และแม้แต่วิทยาการคอมพิวเตอร์ ทฤษฎีจำนวนมากที่พยายามอธิบายแหล่งกำเนิด ประสาทชีววิทยา ประสบการณ์ และการทำงานของอารมณ์ ได้แต่เพียงประคับประคองการวิจัยที่เข้มข้นมากยิ่งขึ้นเกี่ยวกับเรื่องนี้ อารมณ์ในลักษณะต่าง ๆ คือความรู้สึกที่โดยทั่วไปมีองค์ประกอบทั้งสรีรวิทยาและการรับรู้ซึ่งมีอิทธิพลต่อพฤติกรรม
59
59 (ห้าสิบเก้า) เป็นจำนวนธรรมชาติที่อยู่ถัดจาก 58 (ห้าสิบแปด) และอยู่ก่อนหน้า 60 (หกสิบ)
ในทางคณิตศาสตร์
1,59
พัชรีย์ ดีเสมอ
พัชรีย์ ดีเสมอ (เกิดวันที่ 2 มีนาคม พ.ศ. 2532) ที่จังหวัดสุรินทร์ เป็นนักวอลเลย์บอลหญิงชาวไทย ผู้ทำหน้าที่ในตำแหน่งบอลเร็ว ซึ่งเคยเป็นตัวหลักร่วมสังกัดมหาวิทยาลัยรัตนบัณฑิต
เดือนตุลาคม พ.ศ. 2557 ได้มีการประกาศรายชื่อของพัชรีย์ ในฐานะผู้เล่นตัวหลักสังกัดสโมสรวอลเลย์บอลศรีสะเกษ ของการแข่งขันวอลเลย์บอลไทยแลนด์ลีก ฤดูกาล 2015
ประวัติ
พัชรีย์ ดีเสมอ เริ่มเล่นวอลเลย์บอลตั้งแต่อายุ 13 ปี สำเร็จการศึกษาระดับมัธยมจากโรงเรียนหนองเรือวิทยา จังหวัดขอนแก่น ปัจจุบัน เธอเป็นนักศึกษาระดับปริญญาตรีจากมหาวิทยาลัยรัตนบัณฑิต
เดือนมกราคม พ.ศ. 2557 พัชรีย์ได้เป็นนักกีฬาสังกัดมหาวิทยาลัยภาคตะวันออกเฉียงเหนือ ผู้เข้าแข่งขันกีฬาวอลเลย์บอลในกีฬามหาวิทยาลัยแห่งประเทศไทย ครั้งที่ 41 จากนั้น ในวันที่ 10 พฤษภาคมของปีเดียวกัน เธอได้ทำหน้าที่ร่วมสังกัดสโมสรวอลเลย์บอลศรีสะเกษ ในการแข่งขันวอลเลย์บอลไทยเดนมาร์คซูเปอร์ลีก 2014 ประเภททีมหญิง ซึ่งทีมของเธอเป็นฝ่ายแพ้ต่อทีมไอเดีย-ขอนแก่นที่ 2-3 เซ็ต ส่วนในวันที่ 11 พฤษภาคม ซึ่งเป็นรอบรองชนะเลิศ ทีมของเธอเป็นฝ่ายแพ้ต่อทีมนครราชสีมาที่ 0-3 เซ็ต
เดือนตุลาคม พ.ศ. 2557 เธอได้ติดเชื้อไวรัสทางเดินหายใจ จึงเข้านอนพักรักษาตัวที่โรงพยาบาลโดยมีแพทย์ดูแลอย่างใกล้ชิด อย่างไรก็ตาม เธอได้เผยว่าต้องการลงสนามแข่งมากกว่าการนอนรักษาตัว ซึ่งต่อมา วันที่ 22 พฤศจิกายน เธอก็ได้ทำหน้าที่ร่วมกับสโมสรวอลเลย์บอลศรีสะเกษ ในการแข่งขันวอลเลย์บอลไทยแลนด์ลีก ฤดูกาล 2015 ทว่าทีมของเธอเป็นฝ่ายแพ้ทีมบางกอกกล๊าสที่ 0-3 เซ็ต